“તેમ કરવાથી તો પપ્પાને તમારા પર વહેમ જશે. મારી દીકરી સાથે નક્કી કંઈ કર્યું હશે. આમ પણ આત્મહત્યા કરવાની ધમકી આપનારને એકલો છોડી ન શકાય એટલે મને વિશ્વાસ ન આવે ત્યાં સુધી તમે અહીંથી જઈ નહિ શકો.” દિગ્વિજયસિંહથી હવે ન રહેવાયું. તેણે બારીમાં નજર નાખી. ભાસ્કર સૂરજબાના પગમાં હાથ જોડી વિનવી રહ્યો હતો. દોડતા સસલાને કોઈએ અચાનક હાથમાં ઝાલી લીધું હોય તેમ તે ધ્રૂજતો હતો. તે ઝડપથી નીચે આવી ગયા.